open-index/open-wikipedia-markdown huggingface dataset:
Minutemen

**Minutemen** er en term som opprinnelig oppstod i Nord-Amerika på 1600-tallet i form av Minutemen-militsen.

Andre artikler som omhandler Minutemen:
* Minutemen, menn fra Massachusetts militsen

Andre artikler som omhandler Minuteman:
* Minuteman-prosjektet
Edificio Correos

**Edificio Correos** (spansk for «Postbygninga») er ei bygning i sentrum av Costa Ricas hovedstad San José. Den ble oppført i 1917 og har vært siden vært hovedkontoret til landets postvesen. Den er tegna av Luis Llach i eklektisk stil, og har en grønn fasade med korintiske pilastere. Den er en av byens mest emblematiske bygninger. På plassen foran Edificio Correos står det en statue av president Juan Mora Fernández.

## Eksterne lenker
* Correos de Costa Rica – Historia del Correo
Ankerjern

**Ankerjern** eller **muranker** er en fellesbetegnelse for flere typer stenger eller beslag av jern eller stål som brukes for å styrke og feste bygningsdeler til hverandre eller for å forankre dem til byggegrunnen. Den vanligste type av ankerjern er *murankere* som forbinder bjelker i etasjeskillene med murverket i ytterveggene for å holde veggene sammen og hindre at bjelkehodene mister opplegget i murverket. Det synlige smidde ankeret i enden på slike ankerjern var i utgangspunktet rent funksjonelle, men ble fra middelalderen og særlig i 1500- og 1600-årene brukt dekorativt, noen ganger formet som årstall, eieres navn eller initialer, eller fromme innskrifter. I «murbyen» Christiania var de meget vanlige. De står alltid i fasadens etasjeskiller hvis de skal tjene sitt egentlige formål, men kan være flyttet og brukt som ren dekor i forbindelse med ombygging. Ankerjern kan også støtte og forsterke konstruksjoner i trehus.

Ankerjern kan dessuten være støpt fast i hull i svaberg som fortøyningspunkt for båter. 

## Se også
* Armeringsjern
* Murverk
* Anker

## Eksterne lenker
* 
* Ankerjern forklart i ''Arkitekturleksikon'' side 33
Mariakirken i København

**Mariakirken** (også **Maria Kirke**) ligger på Istedgade på Vesterbro i København.

Kirken, som er sognekirke for Maria Sogn, ble innviet 31. mai 1909, og er tegnet av Andreas Clemmensen. Ved innvielsen hadde den  sitteplasser, som siden er ombygget til 500. Bygningen er oppført i røde mursten og består av et langhus med tresidet avslutning mot nordvest, og et tårn ved sydvesthjørnet, mot gaten.

## Inventar
Kirken har krysshvelvet tak og omløpende pulpitur på tre sider. Korpartiet adskiller seg fra skipet ved en korskranke av sten. På alterbordet står et utskåret krusfiks og over selve alterpartiet, er en baldakin som i toppgavlen har et freskomaleri fra 1909 av Johannes Kragh. Ved 25-årsjubiléet i 1934, ble koret utsmykket med tre veggmaleriet av Stefan Viggo Pedersen. Samme kunstner tegnet i 1958 de to glassmosaikkene på hver side av alteret. Kirkens orgel er et Starup orgel fra 1909 med 18 stemmer.

Mariakirken er hjemsted for Mariatjenesten, som tilbyr hjelp og til støtte til migranter, rusmiddelbrukere, prostituerte, hjemløse og psykisk syke.

## Bilder

Image:Mariakirken_Copenhagen_entrance.jpg|Inngang
Image:Mariakirkens skib (København).JPG|Skipet
Image:Alter (Mariakirken, København).JPG|Alteret
Image:Døbefont (Mariakirken København).JPG|Døpefonten


## Eksterne lenker
* 
* Maria kirke, nordenskirker.dk 
* Mariakirken, kirkehistorie.dk
Andreas Clemmensen

**Andreas Lauritz Clemmensen** (1852–1928) var en dansk arkitekt og kongelig bygningsinspektør.

Han var en stilskapende arkitekt omkring år 1900, hvor han skapte paléstilen og satte sitt personlige preg på nybarokken såvel som nasjonalromantikken. Han var far til roeren Ejgil Clemmensen og arkitekten Mogens Clemmensen. Han er begravet på Assistens Kirkegård (København).

## Referanser


## Eksterne lenker
*
Kou Zhun

**Kou Zhun** (kinesisk: 寇凖, pinyin: *Kòu Zhǔn*, født 961 i Xiagua i Huazhou i dagens provins Shaanxi i Kina, død 24. oktober 1023 i Liuzhou) var en høyt priset embedsmann på Songdynastiets tid i Kina. Han var kansler ved keiserhoffet fra 1004 til 1006 i keiser Zhenzongs regjeringstid.

## Referanser


## Litteratur
*
Keiserinne Li

**Keiserinne Li** (kinesisk: 明德皇后, født 960 i fylket Changzhi i dagens provins Shanxi i Kina, død 1004) var en kinesisk keiserinne i Songdynastiets tid, gift med keiser Taizong av Song.

## Referanser
Wang Qinruo

**Wang Qinruo** (kinesisk: 王欽若, pinyin: *Wáng Qīnruò*, født 962 i Xinyu i Linjiangjun i Kina, død 1025 i Kaifeng) var en kinesisk embedsmann på Songdynastiets tid i Kina. Han var kansler fra 1017 til 1019 I keiser Zhenzongs regjeringstid og fra 1023 til 1025 under keiser Renzong.

Wang Qinruo ledet kompilasjonen av *«[[Cefu Yuangui]]»*, en viktig encyclopedi - den fremste fra Songtiden.

Wang Qinruo fremsatte enkelte upopulære forslag, ikke minst å flytte hovedstaden sørover i landet. Videre kan det syenes som om hadde en personlig vendetta mot den rettskafne mandarinen Kou Zhun og gjorde sitt ytterste for å få ham fjernet fra hans embeder. Historieverket *«[[Songshi]]»* nedtegner at keiser Renzong trodde at Wang Qinruo var forrædersk av natur, og på denne tiden fikk han på folkemunne ry får å være en av «de fem djevler».

## I litteraturen
I de  folkelige legender kjent fra *«[[Yangfamiliens generaler]]»* er antagonist «Wang Qin» (王欽) basert på Wang Qinruo. I noen versjoner fremstilles Wang Qin som spion for Liaodynastiet.

## Referanser
Jerikobakken

**Jerikobakken** er en alpinbakke som ligger på Lindeberg i Oslo. Bakken drives på dugnad av frivillige i Lindeberg Sportsklubb Ski.

Jerikobakken er 190 meter lang og har en høydeforskjell på 40 meter. Den har to snøkanoner til å produsere snø.

Det har vært planer om å utvide Jerikobakken med midler fra Groruddalssatsingen slik at den får økt lengde og flombelysning.

## Historie
Jerikobakken ble anlagt i forbindelse med byggingen av Lindeberg friområde i 1986. Anlegget ble bygget i årsskiftet 1985/1986 og ble åpnet første gang i 2-3 uker på slutten av 1986-vintersesongen. Anlegget ble bygget av Jeriko Idrettslag i samarbeid med park- og idrettsvesenet i Oslo, og ble driftet av Jeriko Idrettslag og Skogvesenet. Da bakken ble oppført hadde den skiheis, snøkanon-anlegg og en driftsbygning.

Etter å ha vært stengt i to sesonger, ble Jerikobakken gjenåpnet i januar 2002 av en gruppe lokale ildsjeler kalt «Jerikobakkens Venner» med støtte fra Friluftsetaten i Oslo kommune. Høsten samme år gikk gruppen inn i Lindeberg Sportsklubb og ble til Lindeberg Sportsklubb Ski, som driver bakken på dugnadsbasis i dag.

I sesongen 2011–2012 ble heisen oppgradert, og i 2013 ble snøanlegget oppgradert.

## Referanser


## Eksterne lenker
* 
* Jerikobakken på Facebook
Fristaden (Sør-Aurdal)

**Fristaden** (**Tigerstaden**) er en fiskerlandsby ved innsjøen Høvren i Sør-Aurdal. Stedet ble brukt under det årlige sesongfisket. Opprinnelig var det flere fiskebuer på stedet, men nå står kun få igjen.

## Eksterne lenker
* Avgrensing av området
* DigitaltMuseum: Valdres folkemuseum – Fristaden
LIM – Likestilling, integrering, mangfold

**LIM – Likestilling, integrering, mangfold** er en norsk organisasjon som arbeider med integreringsspørsmål basert på liberale verdier.

LIM ble startet som et uformelt nettverk av liberale muslimer og andre i 2009, og formelt organisert i 2010. Blant grunnleggerne av LIM er Sylo Taraku, Lily Bandehy, Tina Shagufta Kornmo og Shakeel Rehman. Leder i 2010–2015 var norsk-pakistanske Tina Shagufta Kornmo, deretter overtok Walid al-Kubaisi i en overgangsperiode. Sylo Taraku var leder 2016–2017. Fra februar til november 2017 har Mahmoud Farahmand vært leder av styret. Nestleder Ragnhild Bjørnebekk ble konstituert som leder og har siden fungert som styreleder.    
 
Styret og rådet har hele tiden hatt enkelte medlemmer uten muslimsk eller innvandrerbakgrunn, som Ingalill Sandal, Ronnie Johanson, Per Elvestuen, Ragnhild Bjørnebekk, Jan Bøhler og Espen Goffeng.

2012–2013 var Shabana Rehman Gaarder ansatt som informasjonsansvarlig. I 2013-16 var Sylo Taraku ansatt som generalsekretær. I 2017 ble Dana Manoucherhi ansatt i denne stillingen.

Organisasjonen har utarbeidet rapportene «Hvordan fremme felles verdier» (2011) og «Unge norske muslimer» (2016). Den har også i 2018 gitt ut en rapport om integreringstiltak. LIMs generalsekretærer og styremedlemmer har deltatt i en rekke debatter og innlegg i medier og i offentlig oppnevnte arbeidsgrupper og utvalg.

## Referanser


## Eksterne lenker
* 
*
Gaëtan Bille

**Gaëtan Bille** (født 1988) er en belgisk landeveissyklist. Han sykler for kontinentallaget Verandas Willems.

## Meritter

;2011
:Zellik-Galmaarden
:2. etappe, Rhône-Alpes Isère Tour
:3. etappe, Ronde van Picardië
;2012
:GP Pino Cerami
;2014
:Sammenlagt og etappeseier, Flèche du Sud
:Grand Prix de la ville de Pérenchies

## Referanser


## Eksterne lenker
*
Darja Dontsova

**Agrippina Arkadjevna Dontsova** (russisk: Агриппина Аркадьевна Донцова; født Васильева, *Vasiljeva* 7. juni 1952 i Moskva), bedre kjent som **Darja Dontsova** (russisk: Дарья Донцова) er en russisk forfatter av «ironiske detektivromaner». Dontsova er medlem av den russiske forfatterforening. Hun har vunnet mange litterære priser. Dontsovas romaner er delt inn i seks sykluser. De viktigste heltene ligner forfatteren. Det er nesten ingen bøker som er oversatt til andre språk.

I 1998 led forfatteren av brystkreft, overvant sykdommen og er nå aktiv i å hjelpe andre kvinner til å gå gjennom denne ildprøven. I 2008 ble Dontsova ambassadør for det veldedige programmet Avon «Sammen mot brystkreft."

Darja Vasiljeva bor i feriebyen Lozhkina med familie og dyr. Hun er venn med en politimann Alexander. Darja har vært gift flere ganger. Hun har to barn. Hun jobbet som fransklærer ved Universitetet i Moskva og som journalist. Hennes viktigste hobby er kjæledyr.
## Referanser


## Eksterne lenker
* 
* 
*
Sander Cordeel

**Sander Cordeel** (født 7. november 1987 i Sint-Niklaas) er en belgisk landeveissyklist.

## Meritter

;2008
:1. etappe, Triptyque Ardennaise
;2010
:Trofee van Haspengouw
:Malderen 
:2.-plass sammenlagt, Tour de Liège
;2011
:Trofee van Haspengouw
:Sammenlagt, Tweedaagse van de Gaverstreek
::1. etappe
:Nasjoal mester landevei-ryttere uten kontrakt
:La Roche
:GP Raymond Impanis-Kampenhout Interclub

## Referanser


## Eksterne lenker
* 
*
Tina Shagufta Munir Kornmo

**Tina Shagufta Munir Kornmo** (født 1968) er en norsk lege, samfunnsdebattant og politiker (V). Hun var med å starte organisasjonen LIM (Likestilling, integrering, mangfold), og var leder for organisasjonen fra 2009 til 2015. Fra 2017 har hun vært vararepresentant fra Oslo til Stortinget og møtende fra 30. januar 2018 til 13. mai 2018. Hun var leder i Norges Venstrekvinnelag 2021–2022.

Hun er oppvokst på Lilleaker i Oslo og avla medisinsk embetseksamen ved Universitetet i Oslo i 2001.

Kornmo har fortalt om vanskelighetene hun møtte i sitt pakistanske miljø da hun valgte en etnisk norsk ektemann. Hun skrev en av tekstene i boka *Utilslørt. Muslimske RÅtekster*. 

Ved stortingsvalget i 2009 sto hun på tiendeplass på Venstres liste i Oslo. Ved stortingsvalget i 2013 sto hun på 19. plass på samme liste, og i 2017 sto hun på femteplass. Hun møtte i Stortinget fra 30. januar til 13. mai 2018.

Hennes tidligere ektemann er sønn av Morgan Kornmo. 

## Referanser


## Eksterne lenker
* 
* Tina Shagufta Kornmos blogg.
Claude Mellan

**Claude Mellan** (født 23. mai 1598 i Abbeville, død 9. mars 1688 i Paris) var en fransk gravør og maler. 

Han var av de ledende gravørene i sin samtid og er mest kjent for en rekke portretter samt for sin gravørteknikk hvor han brukte parallelle linjer av varierende tykkelse, i stedet for den mer tradisjonelle metoden  med kryssende linjer av lik tykkelse. Særlig kjent er hans fremstilling av «St. Veronikas svetteduk», (*Le Linge de Sainte Véronique*) fra ca. 1649, skapt av en lang spiralgående linje som starter på motivets nesetipp.  

I årene 1624 til 1636 bodde han i Roma.

## Referanser


## Eksterne lenker
*
Åpent hav

**Åpent hav**, også kalt **fritt hav**, er havområder utenfor den økonomiske sone på 200 nautiske mil fra fastlandet. Definisjonen følger av Havrettskonvensjonen del VII. For disse områdene gjelder havets frihet med tanke på skipsfart, overflyging, legging av undersjøiske kabler og fiske.
Yoani Sánchez

**Yoani Maria Sánchez Cordero** (født 1975) er en cubansk blogger, aktivist og regimekritiker.

Gjennom bloggen *Generación Y* har hun etablert et forum for kritikk av myndighetene på Cuba og mangelen på ytringsfrihet i landet. Boken *Cuba libre. Vivir y escribir en La Habana*, som Sánchez utga på spansk i 2010, er oversatt til flere språk, blant annet engelsk, fransk og tysk. Hun har vært anholdt og plassert i husarrest, og myndighetene har gjentatte ganger nektet henne å reise til utlandet. I oktober 2012 ble hun pågrepet av politiet da hun forsøkte å dekke rettssaken mot den spanske politikeren som førte bilen Oswaldo Paya omkom i.

Sánchez ble i 2008 tildelt den spanske journalistutmerkelsen Ortega y Gasset-prisen av avisen *[[El País]]*. Året etter ble hun tildelt Maria Moors Cabot-prisen av Columbia University, men ble nektet å reise til New York for å motta utmerkelsen. Magasinet *[[Time (magasin)|Time]]* kåret henne i 2009 til en av verdens 100 mest innflytelsesrike personer.

## Utgivelser
* *Havana real. One woman fights to tell the truth about Cuba today*, Brooklyn, NY: Melville House, 2011. ISBN 978-1935554257
* *Cuba Libre. Von der Kunst, Fidel Castro zu überleben*, München: Heyne Verlag, ISBN 3453167376, ISBN 978-3453167377
* *Cuba libre. Vivre et écrire à La Havane*, Montréal: M. Brûlé, 2010. ISBN 9782894854907, ISBN 2894854900
* *Cuba libre. Vivir y escribir en La Habana*, Madrid: Debate, 2010. ISBN 978-9562583251

## Referanser


## Eksterne lenker
* Generación Y
Strømsveien (Akershus)

**Strømsveien** er en vei i Akershus som kommer fra Strømsveien fra Galgeberg i Oslo. Ved kommunegrensen på Karihaugen følger Strømsveien i Akershus traséen til riksvei 159. Den skjærer gjennom kommunen og kommunesenteret Kjenn og Solheim fra vest mot øst. Navnet forsvinner fra riksvei 159 ved Vittenbergtunnelen ved Strømmen, hvorpå Strømsveien fortsetter via Fjellhamar og gjennom Strømmen før den ender ved Lillestrøm i Skedsmo.

Strømsveien er fra gammelt av en vei mellom gården Strøm i Rælingen og Oslo, og var en viktig innfartsvei til byen nordfra, blant annet for plankekjørere som skulle til sagtomtene på Grønland.

## Referanser
Jesu hellige ansikt

**Jesu hellige ansikt** er en benevnelse for noen avbildninger av Jesus Kristus som noen katolikker tror har blitt til på en mirakuløs måte. Et eksempel på dette er avbildningen på Likkledet i Torino og dette blir forbundet med en spesiell medaljong som enkelte katolikker bærer og er også en av de katolske symboler på hengivelse overfor Kristus.

En rekke såkalte acheiropoieton (gresk: «ikke skapt av menneskehånd») gjenstander med tilknytning til Jesus har dukket opp gjennom århundrene, også framstillinger av Jesu ansikt. Fremstillinger av Jesu ansikt er blitt godkjente som hellige gjenstander av pavene Leo XIII i 1895 og Pius XII i 1958.
 
I romersk-katolsk tradisjon har Jesu hellige ansikt blitt brukt i forbindelse med bønn. 

## Legenden om St. Veronika og svetteduken

Den hellige Veronika er i legenden satt i forbindelse med videreformidlingen av det sanne Kristusbildet. Hun skal ifølge *[[Acta Sanctorum]]* ha vært en vanlig kvinne som var møtt opp i menneskemengden langs Via Dolorosa for å se de dødsdømte slepe seg frem med korsene som de skulle nagles til på retterstedet. Hun fikk da se hvordan Jesus slet seg frem med det tunge korset sitt, og rakte ham et linklede for at han kunne tørke av seg svetten. Jesus tok imot tørklet, strøk seg over ansiktet med det og rakte det tilbake til henne. Da sto det et tydelig avtrykk av ansiktstrekkene igjen på svetteduken.

Legenden har ingen grunnlag i Bibelen, men en klut som en mente var St. Veronikas slør er (trolig siden det 700-tallet) blitt bevart blant relikviene i Peterskirken i Roma.

## Referanser
Brian Bulgaç

**Brian Bulgaç** (født 7. april 1988 i Amsterdam) er en nederlandsk landeveissyklist. I 2012 kjørte han sin første GrandTour i Giro d'Italia.

## Meritter

;2009
:3.-plass sammenlagt, Tour de Liège
;2011
:Sammenlagt, Tour de Liège
:Sammenlagt, Triptyque Ardennaise

## Referanser


## Eksterne lenker
Solheim (Lørenskog)

**Solheim** er sammen med Kjenn kommunesenter i Lørenskog kommune i Akershus fylke. Området ligger sør for Kjenn, med Rasta mot vest og Skårer mot sør, og det tidligere kommunesenteret Fjellhamar mot øst. Området er preget av boliger og næringsbygg, og ligger ved Strømsveien/Rv159 og med adkomst til denne via Solheimveien. 

På nordsiden av riksveien ligger barneskolen Solheim skole. På sørsiden ligger den nye kulturhuset Lørenskog Hus, Steen & Strøms Metro senter og det noe mindre Solheim senter.

## Referanser
Jasen Zasurskij

**Jasen Zasurskij** (russisk: *Ясен Николаевич Засурский*, 1929–2021) var en russisk professor i journalistikk. Han var dekan ved fakultetet for journalistikk ved Statsuniversitetet i Moskva.

Zasurskij var aktiv i UNESCO, der han var representant for Sovjetunionen i 1970-årene. Han var rådgiver for UNESCO-kommisjonen ledet av Seán MacBride, som utarbeidet rapporten *Mange stemmer. En verden* om kommunikasjon i verdenssamfunnet.

## Referanser
Arrhenes

* Se systematisk inndeling

***Arrhenes*** er en slekt av sommerfugler som tilhører familien smygere (Hesperiidae).

## Utseende
Middelsstore (vingespenn ca. 30 millimeter) smygere. Vingene er tegnet i brunsvart og oransje.

## Levevis
Larvene lever på ulike gress.

## Utbredelse
Slekten er utbredt på Ny-Guinea og nærtliggende øyer, også i det nordøstlige Australia (Queensland).

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Taractrocerini Voss, 1952 – 13 slekter, Sørøst-Asia – Australia, mest på Ny-Guinea
**************** slekten *Arrhenes* Mabille, 1904 – 6 arter
***************** *[[Arrhenes dschilus]]* (Plötz, 1885)
***************** *[[Arrhenes elena]]* Evans, 1934
***************** *[[Arrhenes floresia]]* Evans, 1934
***************** *[[Arrhenes germana]]* (Rothschild, 1916)
***************** *[[Arrhenes marnas]]* (Felder, 1860)
***************** *[[Arrhenes martha]]* Evans, 1934
***************** *[[Arrhenes tranquila]]* (Swinhoe, 1905)

## Kilder
* Brower, A.V.Z. & Warren, A. (2007) *Arrhenes* på *Tree of life* http://tolweb.org/Arrhenes/
* Markku Savela's Lepidoptera and some other life forms: Sjekkliste over artene. Hentet 30.9. 2012.

## Eksterne lenker
* 
* Nettside om ''Arrhenes dschilus''
* Nettside om ''Arrhenes marnas''
Bukh

**Bukh** var opprinnelig navnet på en motorfabrikk i Hørve (mellom Holbæk og Kalundborg) i Danmark. Den ble startet i 1904 av Jens Bukh og Johannes Gry. Fabrikken produserte blant annet dieselmotorer til landbruk og industri. I 1915 flyttet fabrikken til Kalundborg under navnet *Kalundborg Motorfabrik* og utviklet motorer til skipsbruk. Den nye fabrikken hadde Kalundborg Skibsværft som nabo, og det ga fabrikken adgang til det maritime markedet. Skipsverftet brukte Bukh-motorene til lasting og lossing, og hjelpemaskineri i skipene. Da skipsverftet gikk konkurs i 1921, kom fabrikken i økonomiske vanskeligheter, og i 1924 ble den overtatt av A.P. Møller.

På 1950-tallet begynte fabrikken å produsere traktorer. I starten DZ30 og DZ45, senere en serie på 2- og 3-sylindrede traktorer (302, 403, 452 og 554), og i midten av 1960-årene forsøkte man å puste nytt liv i traktoreventyret med serien Juno, Jupiter og Hercules (henholdsvis 52, 70 og 93 hestekrefter). Det ble ikke noen stor suksess, og i 1968 ble traktorproduksjonen innstilt.

En av årsakene til at man begynte en dansk traktorproduksjon skal visstnok finnes i etterkrigstidens varemangel. Importen av kaffe fra blant annet Brasil kunne selvfølgelig betales med penger, men ved å levere et produkt som det var etterspørsel etter i eksportlandene, kunne man samtidig skape arbeidsplasser i Danmark.

Bukh-motorene (og reservedeler) blir fremdeles produsert, nå i Aabenraa.


Bukh B-115 stationær 1936.jpg|Stationær motor fra 1936
Bukh DZ-45, Gram 1.jpg|Bukh DZ-45
Bukh 302 Super, Gram 1.jpg|Bukh 302 Super
BUKH 403 Super tracktor, Museum voor Nostalgie en Techniek pic2.jpg|BUKH 403 Super
Bukh 452 Super 1966, Gram 1.jpg|Bukh 452 Super
Bukh 554 Super, Gram 1.jpg|Bukh 554 Super


## Eksterne lenker
* Bukhs historie i korte trekk
* Aabenraa Motorfabrik A/S
* Bukh-traktor.dk
Politico

**Politico** er en amerikansk medieorganisasjon som distribuerer innholdet sitt via internett, avis, tv og radio. Den dekker primært føderal amerikansk politikk, inkludert dekning av Kongressen, Det hvite hus, lobbyvirksomhet og media. Selskapet ble i 2021 kjøpt av det europeiske selskapet Axel Springer SE. 

*Politico* ble etablert av John F. Harris og Jim VandeHei i 2007. De er henholdsvis ansvarlig redaktør og daglig redaktør og arbeidet tidligere i *[[The Washington Post]]*. Frederick J. Ryan jr., som er tidligere assistent til president Ronald Reagan, er styreleder og direktør i selskapet. Selskapet er eid av Allbritton Communications. Det holder til i Arlington i Virginia.

Papiravisen distribueres gratis i ca.  eksemplarer til utvalgte politiske institusjoner i Washington D.C. område, som Kongressen, Det hvite hus, Høyesterett i USA, departmenter og forvaltningsorganer, lobbyist- og aktivistgrupper med mer. Inntektene kommer fra reklame.

Nettavisen hadde pr. 2011 mellom 8 og 11 millioner unike besøkere i måneden, opp fra 6 millioner i 2008. Antall ansatte har økt fra 12 i 2007 til rundt 150 i 2011. 

I 2011 lanserte nettstedet en betalingstjeneste, Politico Pro som særlig retter mot politikere og politiske assistenter, lobbyister, aktivister osv. og tar for seg utvalgte politiske temaer som helsetilbud, energi, teknologi og transport.

## Referanser


## Eksterne lenker
* 
* 
* Jodi Enda: Politico, Act II, American Journalism Review, 30. november 2011
Sølvbjørnen

**Sølvbjørnen** (tysk: **Silberner Bär**) er en filmpris som deles ut under Filmfestivalen i Berlin, i tillegg til hovedprisen Gullbjørnen. Prisen har vært utdelt siden 1956 og trofeet er utført av Renée Sintenis. To norske filmer har vunnet prisen, i 1971 for filmen *[[Love is war]]*, og i 2019 for *[[Ut og stjæle hester (film)|Ut og stjæle hester]]*.

Juryen deler ut sølvbjørner i sju kategorier. En sølvbjørn blir utdelt som «Juryens store pris» (*Großer Preis der Jury*). De øvrige seks kategorier er beste regi, beste kvinnelige hovedrolle, beste mannlige hovedrolle, en for fremragende kunstnerisk prestasjon og en for beste dreiebok. Den sjuende sølvbjørn deles ut som andrepremie i klassen for kortfilm.

I 2008 ble for første gang utdelt en pris for beste dreiebok. I tillegg delte kortfilmjuryen ut en sølvbjørn som «Juryens pris». Fra samme tidspunkt opphørte utdelingen av sølvbjørn for beste filmmusikk.

## Kategorier

Overblikk over priskategoriene:

Priser som ikke lenger utdeles:

* Beste filmmusikk (2002–2007)
* Særlig kunstnerisk prestasjon (1956–2007)
* Fremragende enkeltprestasjon (1956–2005)

## Referanser


## Eksterne lenker
* Berlinalens internettside Besøkt 1. oktober 2012
* Berlinalen  i Internet Movie Database Besøkt 1. oktober 2012
C/2012 S1

**C/2012 S1** (**ISON**) var en komet som ble oppdaget 21. september 2012 av russiske astronomer. Den gikk etter alt å dømme i oppløsning da den kom inn tett ved solen.

Perihelium ble 28. november 2013, med en avstand på 0.012 AE fra solens sentrum. Kometen ville, dersom den ikke var gått i oppløsning under passasjen rundt solen, trolig blitt svært lyssterk sett fra jorden.

## Eksterne lenker
*  New Comet Discovered—May Become "One of Brightest in History" - National Geographic
FutureBuilt

**FutureBuilt** er et innovasjonsprogram og utstillingsvindu for aktører i byggenæringen.  

Programmets formål er å vise at det er mulig å utvikle den bærekraftige og attraktive nullutslippsbyen. Målet er å realisere prosjekter, både byområder og enkeltbygg, som overoppfyller FNs bærekraftmål og Parismålene, og alltid kutter klimagassutslipp med minst 50 prosent i forhold til vanlig praksis. 

Per mars 2026 har programmet rundt 80 prosjekter, hvorav 45 er ferdigstilt.

## Historikk
Programmet ble etablert på bakgrunn av et initiativ fra NAL | Ecobox i samarbeid med Husbanken og hadde fram til november 2009 navnet By- og boligutstilling Oslo – Drammen som en foreløpig arbeidstittel, før programmet fikk sitt endelige navn. I juni 2012 ble Bærum kommune partner, og Asker kommune gikk inn i programmet i januar 2013. Nordre Follo kommune og Lillestrøm kommune ble med i programmet i 2021. I 2023 gikk Bergen kommune inn i FutureBuilt, Trondheim og Stavanger ble partnere i 2024 og Kristiansand kommune i 2025. 

## Referanser


## Eksterne lenker
*
Thymelicus

* se systematisk inndeling

***Thymelicus*** er en slekt av sommerfugler som tilhører familien smygere (Hesperiidae). I Norge forekommer én art: timoteismyger (*Thymelicus lineola*).

## Utseende
Små til middelsstore (vingespenn 25-30 millimeter), brunoransje smygere. Vingene mangler tegninger, men kantene er gjerne mørkere.

## Levevis
Disse artene flyr gjerne på enger, der larvene lever på gress.

## Utbredelse
Slekten er utbredt i den palearktiske sone. Det er én, nokså uvanlig, art i Norge, timoteismyger (*Thymelicus lineola*), denne arten har også spredt seg til Nord-Amerika.

## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807 
*************** Slektsgruppen Thymelicini Tutt, 1905  – fem slekter, fire av dem i den nye verden. 
**************** Slekten *Thymelicus* Hübner, 1819  - 11 arter, den palearktiske sone
***************** Timoteismyger, *Thymelicus lineola* (Ochsenheimer, 1808) – nylig re-etablert på Østlandet
***************** *[[Thymelicus acteon]]* - (Rottemburg, 1775) - i Europa
***************** *[[Thymelicus alaica]]* - (Filipjev, 1931)
***************** *[[Thymelicus hamza]]* - (Oberthür, 1876)
***************** *[[Thymelicus hyrax]]* - (Lederer, 1861) - finnes i Hellas i Europa
***************** *[[Thymelicus leonina]]* - (Butler, 1878)
***************** *[[Thymelicus nervulata]]* (Mabille, 1876)
***************** *[[Thymelicus novus]]* - (Reverdin, 1916)
***************** *[[Thymelicus stigma]]* - Staudinger, 1886
***************** *[[Thymelicus sylvatica]]* - (Bremer, 1861)
***************** *[[Thymelicus sylvestris]]* - (Poda, 1761) - i Europa

## Kilder
* Brower, A.V.Z. & Warren, A. (2007) *Thymelicus* på *Tree of life* http://tolweb.org/Thymelicus/
* Markku Savela's Lepidoptera and some other life forms: Sjekkliste over artene. Hentet 1.10. 2012.
## Eksterne lenker
*
Oarisma

* se systematisk inndeling

***Oarisma*** er en slekt av sommerfugler som tilhører familien smygere (Hesperiidae).

## Utseende
Små (vingespenn 20-30 millimeter), slanke, brunlige smygere. Oversiden er oransjebrun. Undersiden av forvingene er grågul med mørk bakkant, undersiden av bakvingene lyst brungrå.

## Levevis
Disse artene flyr gjerne på enger, der larvene lever på gress.

## Utbredelse
Slekten er utbredt i Amerika, fra det sørvestlige Canada i nord til Ecuador i sør, mest langs fjellkjedene.
To av artene lever på Cuba.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807 
*************** Slektsgruppen Thymelicini Tutt, 1905  – fem slekter, fire av dem i den nye verden. 
**************** Slekten *Oarisma* Scudder, 1872
***************** *[[Oarisma boeta]]* (Hewitson, 1870)
***************** *[[Oarisma bruneri]]* Bell, 1959
***************** *[[Oarisma edwardsii]]* (Barnes, 1897)  
***************** *[[Oarisma era]]* Dyar, 1927 
***************** *[[Oarisma garita]]* (Reakirt, 1866)  
***************** *[[Oarisma nanus]]* (Herrich-Schäffer, 1865) 
***************** *[[Oarisma poweshiek]]* (Parker, 1870)

## Kilder
* Brower, A.V.Z. & Warren, A. (2007) *Oarisma* på *Tree of life* http://tolweb.org/Oarisma/
* Markku Savela's Lepidoptera and some other life forms: Sjekkliste over artene. Hentet 1.10. 2012.

## Eksterne lenker
* 
* Butterflies of America - *Oarisma* spp. http://www.butterfliesofamerica.com/L/t/Oarisma_a.htm
8. divisjon fotball for menn

: *For pågående sesong, se: [[8. divisjon fotball for menn ]].*

**8. divisjon i fotball for menn** er det niende nivået i det norske seriesystemet i fotball for menn. Divisjonen er fra 2011-sesongen den femte øverste ikke-nasjonale i systemet, og det er de forskjellige fotballkretsene som bestemmer antall avdelinger.

## Avdelinger
Det er kun fotballkretsene Akershus, Oslo og Vestfold som i 2024-sesongen har avdelinger i divisjonen. Tidligere hadde også Rogaland og Telemark avdelinger i denne divisjonen.

## Referanser


## Eksterne lenker
*
9. divisjon fotball for menn

: *For pågående sesong, se: [[9. divisjon fotball for menn ]].*

**9. divisjon i fotball for menn** ble opprettet i 2011 og er det tiende og laveste nivået i det norske seriesystemet i fotball for menn. Antall avdelinger bestemmes av den enkelte fotballkrets i Norge.

## Avdelinger
### Akershus

Siden 2011 har NFF Akershus hatt én avdeling i divisjonen.

### Oslo

Siden 2019 har Oslo Fotballkrets hatt én avdeling i divisjonen.

### Vestfold

Vestfold Fotballkrets hadde én avdeling i divisjonen i 2011 og 2012, mens den 2013 og 2014 hadde en høstavdeling, med de lavest plasserte lagene fra vårsesongen i 8. divisjon.

## Referanser


## Eksterne lenker
*
Kodal ysteri

**Kodal ysteri** ble opprettet 1883 av Hans Rasmussen Trevland, Edvard Hansen Trevland og Abraham A. Trevland. Det var anlagt for ysting av jarlsbergost, men gikk i 1886 over til ysting av goudaost. Kodal ysteri skal være det første ysteri i landet som laget goudaost.

Ysteriet ble nedlagt 1951. Ysteribygningen brant i 1970.

## Kilder

*
Martin Østerdal

**Martin Ulvestad Østerdal** (tidligere **Vonstad Østerdal**; født 1986) er en norsk politiker (Ap) og tidligere generalsekretær i Elevorganisasjonen og Landsrådet for Norges barne- og ungdomsorganisasjoner.

1. desember 2025 overtok han stillingen som sekretariatsleder for Arbeiderpartiets Stortingsgruppe, etter Snorre Wikstrøm.

Fra juni til oktober 2025 var han politisk rådgiver for Jens Stoltenberg i finansdepartementet.

## Referanser
Peter Daniel Hofflund

**Peter Daniel Hofflund** (født 1897, død 1967) var en norsk arkitekt. Han er særlig kjent for bygget til
Trondhjems Kunstforening (huser nå Trondheim Kunstmuseum), et oppdrag han fikk etter en arkitektkonkurranse. Bygget ble reist i 1930 og fikk 
Houens fonds diplom året etter.

Hofflund fikk også den samme utmerkelsen for Telegrafbygningen i Trondheim i 1948.

I årene  1945–1947 og 1951–1967 var han byarkitekt i Oslo. I samarbeid med Bjarne Hvoslef sto han for en indre restaurering av Trefoldighetskirken i Oslo. De samarbeidet også om restaurering av Sagene kirke.

## Bilder av bygninger

Fil:Trondheim Kunstmuseum 1.jpg|Trondheim kunstmuseum
Fil:Telegrafbygningen Trondheim.jpg|Telegrafbygningen i Trondheim
Fil:Smestad rk 164070 Bakkekroa IMG 2558.JPG|Bakkekroen på Smestad i Oslo
Fil:SageneKirke-4.jpg|Hofflund var med og restaurerte interiøret i Sagene kirke i 1956.


## Referanser


## Kilder
* Peter Daniel Hofflund i Norsk kunstnerleksikon
* Peter Daniel Hofflund i Store norske leksikon
* 
*
Louis Kloster

**Louis Kloster** (født 14. februar 1932, død 26. mars 2011) var en norsk arkitekt fra Stavanger. 1975 fikk Kloster Houens fonds diplom for Norges Banks bygning i Stavanger.  Kloster vant i 1960 en konkurranse om dette arkitektoppdraget. Bygningen ble reist i 1960-1962, og ble fredet i 2016.

Kloster hadde sin arkitektutdannelse fra Norges Tekniske Høgskole (NTH), der han ble uteksaminert i 1956. Etter at han var ferdig utdannet, arbeidet han et års tid hos arkitektene Morseth og Gedde i Oslo. Deretter var han ansatt hos arkitekt Thoralf Bryne i Stavanger (1958–1959) og ved Stavanger byplankontor (1959–1960). Fra 1960 hadde han egen praksis i Stavanger. Etter en tid inngikk han et livslangt kontorfellesskap med arkitekt Knut Hoem. De arbeidet både på felles prosjekter for offentlige bygg og byplanlegging, og hadde individuelle prosjekter. Kloster arbeidet mye med rehabilitering. Han rehabiliterte blant annet de røde sjøhus i Stavanger, prestegården i Kannik og Stavanger domkirke. I 1975 fikk han oppgaven med å rehabilitere Høgevarde fyrstasjon, som da var eid av Norsk Hydro. Rehabiliteringsprosjektet ble ferdigstilt i 1977. 1979 mottok han diplom fra Europa Nostra for bevaringen av de røde sjøhusene.

Han mottok også andre utmerkelser, blant annet Naturbetongprisen for Norges Bank, Stavanger i 1965; Aluminiumsprisen i 1972 og Bolig- og byplanforeningens pris 1976.

I en nekrolog skrevet av to kolleger, blant annet leder for Stavanger Arkitektforening, ble han omtalt som en arkitekt som behersket både den presise bruken av glass og aluminium i urban arkitektur, og den robuste dyrking av naturmaterialer som tre og tegl: «Norsk arkitekturdebatt etter krigen har i stor grad dreid seg om motsetningen mellom internasjonal og regional arkitektur, - på den ene siden den presise, elegante og teknologiske bruken av glass og aluminium, og på den andre siden den robuste, jordnære dyrkingen av naturmaterialer som tre og tegl. Louis Kloster behersket og kultiverte begge retningene. Enten det var skarpe profiler og abstraherte glassflater som i Norges Bank og Sola Ruinkirke, eller robust bruk av tømmer, ubehandlet panel og tegl som i De Røde Sjøhus, Hanabryggene eller egen bolig, var formgivingen alltid underlagt streng dimensjonering og proporsjonering».

## Referanser
Værnes garnison

**Værnes garnison** er en militær garnison i Stjørdal, rett ved siden av Trondheim lufthavn, Værnes. Området har vært brukt av Forsvaret siden 1800-tallet, og het tidligere Værnes flystasjon. 

Værnes garnison er base for Heimevernets distrikt HV-12 og Vertslandstøttebataljonen. Værnes blir også fremtidig base for Luftforsvarets skolesenter med Luftforsvarets befalsskole, Luftforsvarets tekniske skole og avdeling for teknologibasert læring.

## Avdelinger

Garnisonen huser i dag Trøndelag heimevernsdistrikt 12 (HV12), Vertsland Støttebataljon nr. 1 (FLO), samt forhåndslagre for materiell for NATO. En styrke fra United States Marine Corps (USMC) har også tilhold i garnisonen.   

Leiren har tidligere huset blant annet Heimevernets Utdanningssenter Værnes, Luftforsvarets skolesenter Værnes, Luftforsvarets flygeskole (1952–2002), Luftkommando Trøndelag, 332-skvadronen (1945–1946), 337 skvadron (1953–1954) samt Hærens flyvåpen ved Nordenfjeldske flyveavdeling (etablert 1919) som skiftet navn til Trøndelag flygeavdeling i 1930.

## Historie
Militæraktiviteten på Værnes startet i 1887 da hæren kjøpte Værnes gård og konverterte den til en militærforlegning. Den 26. mars 1914 lettet det første flyet, en militær Maurice Farman MF-7 «Longhorn» med navnet «Olav Tryggvessøn». De første tre permanente flyene ble stasjonert her i 1919, i 1920 ble den første hangaren bygd, og i 1922 ble radioutstyr installert.

Under andre verdenskrig okkuperte den tyske invasjonsstyrken Værnes den 10. april 1940 under liten motstand. De tyske styrkene organiserte, ved hjelp av lokale myndigheter og norsk mannskap, umiddelbart arbeidene med å utbedre flyplassen, og innen noen få uker hadde de bygd en ny rullebane til bruk i felttoget i Nord-Norge. Innen 1942 hadde de konstruert tre betongrullebaner, den lengste var 1&nbsp;620 meter, i tillegg til flere hangarer, bunkere og luftvernstillinger, totalt mer enn 100 bygninger. Et tyvetalls førkristne gravhauger ble fjernet for å gi plass til utvidelsene. På det meste var det stasjonert 2&nbsp;000 tyske soldater og 2&nbsp;000 norske arbeidere på Værnes under andre verdenskrig. 

Etter at tyskerne kapitulerte 8. mai 1945 ble flyplassen først overtatt av Royal Air Force og deretter av det norske Luftforsvaret. Flere skadroner, deriblant 332, 331 og 337, var stasjonert på Værnes i etterkrigsårene. I 1952 ble Luftforsvarets flygeskole flyttet til Værnes. I 1954, da Ørland hovedflystasjon var ferdig, ble mesteparten av Luftforsvarets aktivitet flyttet dit. Luftforsvarets flygeskole flyttet til Bardufoss flystasjon i 2002.

I 2017 ble det laget en prøveordning med rotasjonsbasert øving og trening i Norge for om lag 330 amerikanske marinesoldater fra United States Marine Corps (USMC). Denne ordningen er en bilateral avtale mellom Norge og USA. Den ble i juni 2017 forlenget til å vare ut 2018.

## Referanser
Renée Sintenis

**Renée Sintenis** (født 20. mars 1888 i Glatz, Landkreis Glatz; død  22. april 1965 i Berlin; født *Renate Alice Sintenis*) var en tysk billedhugger og grafiker. Hun lagde fremfor alt mindre dyrefigurer, kvinnelige aktfigurer og sportsstatuetter, og er kanskje særlig kjent for utformingen av bjørnen (*[[Gullbjørnen]]* og *[[Sølvbjørnen]]*) brukt som trofé under Filmfestivalen i Berlin.
## Liv og virke
### Bakgrunn
Hennes far var justisråd og familien av hugenottisk opprinnelse. Sintenis er avledet av Saint-Denis. Renate Alice Sintenis tilbrakte sin ungdomstid i Neuruppin og Stuttgart. Fra 1907 til 1910 studerte hun dekorativ skulptur ved Berlin kunstindustrimuseum under Wilhelm Haverkamp. Hun måtte da avbryte sine studier for å bli sin fars sekretær. Dette førte igjen til at hun flyttet fra foreldrehjemmet.

### Karriere
Hun stilte ut sine første mindre skulpturarbeider i 1913 og var også representert i Berlin-secesjonen. Da Berlin-secesjonen befant seg i umiddelbar nærhet til Romanisches Café og dessuten Frieda Riess fotoatelier, fikk hun raskt kontakt med Berlins kjente personligheter. I hennes vennekrets fantes bl.a. Rainer Maria Rilke og Joachim Ringelnatz.

Hun giftet seg i 1917 med maleren og forfatteren Emil Rudolf Weiß. I 1920-årene opplevde hun sine største suksesser, og kunsthandleren Alfred Flechtheim presenterte henne i Paris og New York. I 1931 ble hun som første kvinnelige billedhugger medlem av Kunstakademiet i Berlin.

I 1934 utelukket nasjonalsosialistene henne fra akademiet av rasistiske grunner. Hun ble imidlertid beskyttet av NSDAP-propagandisten Hans Hinkel og var medlem av Reichskulturkammer. Som følge av ødeleggelsen av hennes leilighet i 1945 mistet hun alle sine eiendeler og store deler av sine samlede verker.

Fra 1947 arbeidet hun som professor ved høyskolen for bildende kunst i Berlin og ble i 1955 opptatt i det nye Kunstakademiet i Vest-Berlin.

Sintenis' statue av Berlinbjørnen i naturlig størrelse i bronse var opprinnelig utstilt hvor dagens Bundesautobahn 115 går mellom Dreilinden og Zehlendorf autobahnkryss. En ny statue ble 6. juni 1962 avduket ved Bundesautobahn 9 ved avkjøringen til Fröttmaning ved München.

Sintenis' berlinbjørn blir i forgylt og forsølvet miniatyr tildelt vinnerne av Filmfestivalen i Berlin.

Reneé Sintenis døde i 1965 og hennes grav finnes på skogskirkegården i Dahlem i Berlin, og er en av Berlins æresgraver (avdeling 24B-12).

## Bildegalleri

Fil:Renée Sintenis - Grasendes Fohlen.jpg|*Grasendes Fohlen* (Gressende føll) (1929)
Fil:Baerenstatue an der Berliner Allee in Duesseldorf-Friedrichstadt, von Norden.jpg|Berlinstatue i Düsseldorf
Fil:Herten Fohlen 02.JPG|Fullblodsføll foran rådhuset i Herten


## Referanser


## Eksterne lenker
*
Gimsøy kirke (Skien)

**Gimsøy kirke** er en kirke fra 1922 i Skien kommune, Telemark fylke. Byggverket er i mur og har 200 plasser. Den ble oppført som nødsarbeid etter 1. verdenskrig.

## Referanser


## Litteratur
* 
* 
* Skien gravplassforvaltning om kirkegården

## Eksterne lenker
* 
* Skien kirkelige fellesråd
*
Mathallen Oslo

**Mathallen Oslo** er et matmarked i en tidligere industrihall på Vulkan ved nedre Akerselva i Oslo. Hallen ble reist i 1908 for Vulkan Jernstøperi. Stedet hadde ved åpningen 2. oktober 2012 drøyt 30 matbutikker, serveringssteder og andre bedrifter. Mathallen arrangerer konferanser, kurs, messer, konkurranser, festivaler og andre arrangementer som handler om mat og drikke.  Adressen er Vulkan 5 (tidligere Maridalsveien 17).

## Bygning, eierforhold og bedrifter i hallen
Mathallen holder til i den gamle hallen på Vulkan der det ble støpt jernelementer til broer, bygget i 1902 og kalt Gamle broverksted, med tre plan med nærmere 3500 kvadratmeter. Eiendomsutviklingsselskapet Aspelin Ramm står bak Mathallen Oslo, mathallen drives av selskapet Vulkan Eiendom, og det er investert ca. 120 mill. kr. Parkeringshus ligger i en tilstøtende bygning. 

Hallen inneholder en rekke butikker som selger produkter fra norske småskalaprodusenter. Ingen er tilknyttet kjeder. Stedet retter seg i større utstrekning også mot profesjonelle enn det som er vanlig for kjøpesentre. Kulinarisk Akademi holder kurs på ulike nivåer for forskjellige målgrupper.

## Inspirasjonskilder
Stedet er inspirert av andre mathaller i Europa, som *Mercat Santa Caterina* i Barcelona, *Borough Market* i London, *[[Torvehallerne]]* i København som åpnet i 2011, *[[Östermalms Saluhall]]* i Stockholm fra 1888, *Gamla Saluhallen* i Helsingfors fra 1889, en type samling av matbedrifter som ikke har hatt noe motstykke i Norge. Mathallen har dessuten hentet inspirasjon fra Litteraturhuset i Oslo.

## Besøk og omsetning
I mars 2012 holdt hallen åpent en helg, og mellom 30 og 35 000 mennesker var innom i løpet av to dager. Fra åpningen 2. oktober 2012 til 10. januar 2013 anslo eieren at minst 500&nbsp;000 mennesker besøkte Mathallen, og omsetningen var i gjennomsnitt 4 mill. kr per uke.. Besøkstallene stabiliserte seg i 2014 på ca. 20&nbsp;000 besøkende per uke. Omsetningen fordelte seg med ca. 55 prosent servering og ca. 45 prosent handel og var ca. 160 mill. kr i 2013 og ca. 155 mill. kr i 2014. Omsetningen i 2016 var ca. 172 millioner kr, og etter fem år, i oktober 2017, hadde Mathallen hatt 6 millioner besøkende.

## Priser og utmerkelser
I juni 2014 ble Mathallen tildelt Olavsrosa, som gis til opplevelsestilbud med basis i norsk kulturarv. Mathallen fikk prisen for vellykket ny, bærekraftig bruk av et eldre, verneverdig industribygg på en måte som ivaretar de antikvariske verdiene.

Mathallen ble kåret til *Årets handels- og servicebedrift 2013* av Oslo Handelsstands Forening.

## Bilder

Mathallen Oslo entrance south.JPG|Inngangen i syd
Mathallen Oslo entrance north.JPG|Inngangen i nord, sett fra broen over Akerselva
Mathallen Oslo seen from stairs by Maridalsveien.JPG|Mathallen sett fra trappene ned fra Maridalsveien
Mathallen Oslo sett fra annen etasje.JPG|Hallen sett fra annen etasje
Mathallen Oslo torget.JPG|Torget sett mot nordre inngang


## Referanser


## Eksterne lenker
* Mathallen Oslos hjemmeside (besøkt 25. oktober 2015)
Kenny Dehaes

**Kenny Dehaes** (født 10. november 1984 i Uccle) er en belgisk landeveissyklist. Han la opp etter 2019-sesongen.

## Meritter

;2003
:4. etappe, Ronde van Limburg B (Amataør)
;2004
:Trofee van Haspengouw 
;2005
:U23 Flandern rundt
;2007
:Schaal Sels
;2008
:5.-plass, Gent–Wevelgem 
:1. etappe, Firedagers i Dunkerque
:5.-plass sammenlagt, Tour de Picardie
:1. etappe, Belgia rundt
:4.-plass, Memorial Rik Van Steenbergen
;2010
:3.-plass, Grand Prix de Fourmies
;2011
:Berlare
:2.-plass sammenlagt, Tour de Picardie
::Poengkonkurransen
;2012
:Stekene 
;2013
:Trofeo Palma
:Handzame Classic
:Halle–Ingooigem
:4. etappe, Tour de Wallonie
;2014
:Ronde van Drenthe
:Nokere Koerse
;2015
:Grote Prijs Stad Zottegem
;2016
:Ronde van Limburg
:5. etappe, Firedagers i Dunkerque
;2018
:Grand Prix de Denain
:Grand Prix de la ville de Pérenchies

## Referanser


## Eksterne lenker
* 
*
Askeladden 475 Freestyle

**Askeladden 475 Freestyle** er en 16 fot skjærgårdsjeep, produsert av norske Askeladden Boats, første gang introdusert i 1995.

Båten har sitteplass til seks personer, og har ekstra høyt innvendig fribord. Den er selvlensende, og fylt med flyteskum slik at den ikke vil synke selv om den er helt fylt med vann og med full last ombord.
 Førerstolen er dobbel og kan vendes, mellom sitteplassene bak er det et lite bord som kan slås opp, og man har da mulighet for fire personer å sitte rundt bordet. Modeller fra 2003 har eget sturom for vannski eller fiskeutstyr i siden, drenert dregg-luke forut, samt oppbevaringsrom i konsollen, i tillegg til oppbevaringsrom under sitteplass foran, under førerplass, og bak som har vært siden den første båten kom. Askeladden 475 Freestyle kommer også med imitert teak-dørk.

## Tekniske data
*Lengde: 4,77 meter
*Bredde: 1,90 meter
*Dypgående: 28 centimeter 
*Vekt uten motor: 500 kg 
*Personer: 6 
*Belastning med motor:  722 kg 
*Maks motorstørrelse: 60 HK / 45 kW 
*Motorstamme: Lang 

## Referanser


## Eksterne lenker
*
Maarten Neyens

**Maarten Neyens** (født 1. april 1985 i Brasschaat) er en belgisk landeveissyklist.

## Meritter

;2005
:Sammenlagt, Ronde van de Provincie Antwerpen
;2006
:5. etappe, Ronde van Vlaams-Brabant
:6. etappe, Tour de la Province de Namur
;2007
:3. etappe, Le Triptyque des Monts et Châteaux
;2008
:2.-plass, I.W.T. Jong Maar Moedig
;2009
:2.-plass, Beverbeek Classic
:2.-plass, Profronde van Fryslan
:10.-plass, Food Valley Classic
:4.-plass, Druivenkoers Overijse
;2010
:5.-plass sammenlagt, De Vlaamse Pijl

## Referanser


## Eksterne lenker
* 
*
Frederique Robert

**Frederique Robert** (født 25. januar 1989 i Mol) er en belgisk landeveissyklist og banesyklist. Han sykler for Crelan - Vastgoedservice.

## Meritter

;2006
:3. etappe Tour de Basse-Saxe junior
;2007
:2. etappe, Sint-Martinusprijs Kontich
:2. etappe, Po Stajerski
;2008
:Etappe 2b, Triptyque des Monts et Châteaux
;2009
:Brussel-Opwijk 
;2010
:1. etappe, Triptyque des Monts et Châteaux
:Course des Chats
:Schaal Egide Schoeters Beveren-Waas 
;2014
:6. og 7. etappe, La Tropicale Amissa Bongo

* I tillegg har han vunnet flere mindre amatørritt og aldersbestemte nasjonale mesterskap i banesykling. *

## Referanser


## Eksterne lenker